JohanHeinsen/ENO huggingface dataset:
Aarhuus Stifts-Tidende, 1840-05-28
efter Kronningen derhen, at Hs. Majestæts Route i Aar ikke vil gaae nordligere end Aarhuus.
Aarhuus Stifts-Tidende, 1840-05-28
Aalborg Avis No. 10 indeholder følgende: Allerunderdanigst Adresse, fra de jydske Bønderheste til Hs. M. Kong Christian den Ottende i Anledning af hans Thronbestigelse og forventede Ankomst til Jylland: Aldrig saasnart var Kong Frederik død, Da skyndte sig hvermand at læsse Paa Dine Skuldre sin Sorg og Nød; De kaldte det en – Adresse. Da tænkte og vi i vort stille Sind: Det kunde maaskee gefalle, Om ogsaa vi sendte Adresser ind; Han tar dog saa kjønt mod dem Alle. Vel er vi kun Heste, det fornemme Blod Er ikke hos os tilstede: Ei smækkre Tallie, ei lette Fod, Som skabtes til Stads og Glæde. Men trolig kan vi for Ploven gaae, Og bliver der Nød paa Færde, Vi skal som Klipper i Slaget staae, Mod Fjenden en Vold og Gjærde. Kun løbe med Fart det kan vi ei; Og derfor er vi saa bange, At, naar Du kommer til os paa Din Vei, Du Hastighed skulde forlange. Kong Fredrik han foer saa raskt afsted: End raskere fore hans Svende; Da maatte vi Stakler jo fare med, Saa fort som vi vel kunde rende. Med Svøben paa Nakken vi styrtede frem; Den Ene kom ilde af Dage, Den Anden kom udpiint og trangbrystig hjem; Da maatte vor Huusbond vel klage. Thi Jydens Hjerte er ømt og blødt; Han elsker os som sin Næste, Og bedre Herre blev aldrig født. For os eenfoldige Heste. Saa gjerne trak han jo selv Din Vogn, Om Du det vilde begjære. Og har Dig paa Hænder igjennem sit Sogn; Det var ham en Lyst og Ære. Saalænge vor Herre lader Havren groe, Giler Foder og Fred i Landet, At vi maae trække vor Plov i Ro Begjære vi intet Andet. Vel raabe saa Mange faer frem i Hast, Det tjener til Landets Bedste, Vi Stakler bede, kjør ei saa fast, Naar Du os engang vil gjæste!" Dødsfald. Proprietair Heyke (76 Aar gl.) til Aunsberg v. Viborg. Charlotte Petersen f. Sass paa Søeborggaard. Pastor Hans Paulsen, dansk Præst i Flensborg.
Aarhuus Stifts-Tidende, 1840-05-28
Ledige Embeder. Amtsforvalter-Tjenesten paa Møen (Caution 6000 Rbd. 4 PC. kgl. Obl.) - Postmester-Embedet i Bogense. (Caution 400 Rbd.) En Controlleur=Post ved Havnene i Khvn. Fallitter. Urtekræmmerne C. F. Velschow og Ertk Nissen i Khvn.
Aarhuus Stifts-Tidende, 1840-05-28
Aarhuus Skibs=Liste Jndkomne. Asmussen fra England, m. Steenkul, Wolf fra Amsterdam m. Tobak, Møllestene &c. L. Pedersen og H. C. Sørensen fra Christiania m. Trælast. J. Nielsen f. Porsgrund m. dito. Egers fra Flensborg, m. Brændeviin og Muursteen. Gregersen f. Egersund; Svane f. Amsterdam; Ginge f. England; Sunne f. Christiansund; Fischer f. England. A. Lund f. Tronhjem, T. Møller f. Drammen, J. Andersen f. Christiansand, Alle med Trælast.
Aarhuus Stifts-Tidende, 1840-05-28
Bekjendtgjørelser. Min lille elskte Datter, Hedevig Augusta Petersen, 9 Aar gammel, er ikke mere iblandt os, Stille og blidt blev hun ved Døden bortkaldt i Løverdags Formiddag Kl. 9 ½. Saare tungt er dette Tab for mig, og saare meget vil ogsaa Budskabet herom bedrøve den fraværende kjerlige Fader. Aarhuus, den 25de Mai 1820. Mine Petersen, født Gorm.
Aarhuus Stifts-Tidende, 1840-05-28
Efter Begjæring af Arvingerne i Boet efter afdøde Commerceraad Tommesen, foretages Auction Tirsdagen den 16de Juni førstkommende, om Formiddagen Kl. 11, over det bemeldte Arvinger tilhørende Sted, No. 59 paa Frederiksgade, bestaaende af 9 Fag 1 Etage Forhuus med 3 Fag Qvist, 5 Fag Sidehuus, 4 Fag Halvtag, Indkjørsel, Gaards= og Haveplads, samt Brønd. Hvilket herved bekjendtgjøres. Aarhuus den 26de Mai 1840. Fleischer.
Aarhuus Stifts-Tidende, 1840-05-28
Efter Begjæring af Politiassistent Procurator Nielsen, paa vedkommende Udlægshavers Vegne, bliver den Tobaksfabriqueur C. A. Siegumfeldt tilhørende Gaard No. 64, paa denne Byes Vestergade opbuden til absolut Bortsalg ved en fjerde og sidste Auction, som afholdes i selve Gaarden Mandagen den 15de Juni næstkommende om Formiddagen Kl. 11. Conditionerne vil, forinden Auctionen kunne erfares hos Reqvirenten eller hos Siegumfeldt, hvilken Sidste tillige foreviser Gaarden og dens Bygninger, der ere beliggende omtrent midt i Byen paa en af dens reelleste Gader, og bestaae af: a) 17 Fag 2 Etage Forhuus til Gaden, indrettet til Beboelse for 2 Familier, med Indkjørselsport og b) 17 Fag ditto Sidehuus, indrettet til Kjøkken, BrygKielder under 13 Fag; c) 15 Fag ditto Mellembygning, indrettet til Staldgers og Fabrik, m.v.; 3 Parhuus &c. d) 10 Fag dito Baghuus til Vognport, Materialhuus og deslige; e) 8 Fag Halvtag og endeel andre Smaabygninger. Alt bestaaende af Muur- og Egebindingsværk, med tilhørende Gaardsrum, nemlig en Forgaard paa 522, en Sidegaard paa 158 og en Baggaard paa 720 Alen samt en smuk Hauge der grændser til den igjennem Byen, løbende Aae, paa 294 Alen. Hvilket herved til Lysthavendes Efterretning bekjendtgjøres. Aarhuus, den 25de Mai 1840. Fleischer.
Aarhuus Stifts-Tidende, 1840-05-28
Mandagen den førstkommende 1ste Juni og følgende Dage bliver paa Friisholt Hovedgaard, i Sahl Sogn, ved Auction bortsolgt endeel af det Ritmester v. Hallings Dødsboe tilhørende Løsøre, som forefindes i Sovekammeret, Garderoben, paa Gangen og Trappen, bestaaende i Hovedsagen af : en Mængde forskjellige Daaser og Æsker, Fouteraler, endeel Flasker Eau de la Vande og Ean de Cologne, endeel Mandsgangklæder og Linned, samt en stor Deel Skilderier, med meget mere, hvilket nærmere findes beskreven i de trykte Cataloger, fra No. 560 til 1722 incl. (Pag. 17 til 54) Nr. 1261 og 1434. undtagne, fra No. 118 til 1914 (Pag. 56 til 60) No. 1821 og 1822 undtagne, og fra No. 3771 til 3948 (Pag. 121 til 127). Kjøbere gives 6 Ugers Credit, dog saaledes at de Kjøbere, hvis Vederhæftighed ikke er undertegnede Jncassator tilstrækkelig bekjendt, maa stille saadan Selvskyldner caution for deres Bud, som han er tilfreds med. Lysgaard og Hids Herreders Contoir paa Dalsgaard, den 21de Mai 1840. H. H. Holm. Cataloger faaes paa Bogtrykkeriet for 1 Mark pr. Exemplar.
Aarhuus Stifts-Tidende, 1840-05-28
Jfølge Skifterettens Begjæring, grundet paa vedtagen Bestemmelse i afdøde Kjøbmand Johan Schmidts Bo, bliver den Samme tilhørende Gaard Nr. 245, beliggende paa denne Byes Østergrave, med tilliggende Gaardsplads og Udhuse, samt iværende Brænderi=Inventarium, opraabt til Bortsalg ved en 4de Auction, som afholdes i selve Gaarden Mandagen den 1ste Juni førstkommende, om Eftermiddagen Kl. 2. Randers, den 12te Mai 1820. G. A. Koefoed.
Aarhuus Stifts-Tidende, 1840-05-28
Trykt i Aarhuus Stiftsbogtrykkerie. Da det ved Licitationen den 29de f. M. gjorte mindste Bud paa Opførelsen af en ny Bro over Omløbsaaen ved Bredvads Mølle og de dermed i Forbindelse staaende Arbeider, af Amtsøvrigheden er forkastet, saa bliver paa Thinghuset i Brædstrup, Onsdagen den 10de Juni førstkommende, Kl. 12 Middag, en ny Licitation afholdt over bemeldte Broes Opførelse, samt det i Forbindelse dermed staaende Arbeides Udførelse, til hvilken Entreprise Lysthavende herved indbydes. Det bemærkes, at alle de Tommermaterialier, som i det ved sidste Licitation fremlagte Overslag ere anførte at skulle være 12 Tommer i Kant eller 12 Tommer i Breden, nu, ifølge Amtets Resolution, ikkun behøve at maale 10 Tommer. Conditioner og Overslag ligge til Eftersyn herpaa Contoiret. Thyrsting Wrads Herredscontoir, den 23de Mai 1840. J Hr. Herredsfogdens Fraværelse, Marsetta, const.
Aarhuus Stifts-Tidende, 1840-05-28
Ved Proclama af Dags Dato, der vil vorde læst ved vedkommende Over- og Underret, ere i Overeensstemmelse med Placaten 2den Juni 1819 indkaldte med 12 Ugers Varsel, Enhver, der maatte have noget at fordre hos min afdøde Mand, Skovrider Jens Schou, i Marselisborg Skov ved Aarhuus, til inden ovennævnte VarselsUdløv at fremkomme med og beviisliggjøre deres Krav for min undertegnede Laugværge, Auctionsholder Hertz i Aarhuus. Hvilket herved endvidere bekjendtgjøres. Louisenlund i Marselisborg Skov ved Aarhuus, den 24de Mai 1040. Kirsten sal. Schou. Som Laugværge, Her 3.
Aarhuus Stifts-Tidende, 1840-05-28
Da Kongensbroe paa Landeveien fra Viborg til Aarhuus skal under Reparation, saa vil Passagen over samme Broe fra den 29de d. M. blive afbrudt i 14 Dage a 3 Uger, hvilket herved bekjendtgjøres med Tilføiende, at Gudenaae midlertidigen kan passeres over Tangefærge. Lysgaard og Hids Herreders Contoir paa Dalsgaard, den 21de Mai 1840. H. H. Holm. Actrehaverne i Fuldblodshingsten I. Moses anmodes at møde ved en Samling Løverdagen den 30te dennes, Eftermiddag Kl. 2, paa Veile Raadstue, for at tage Bestemmelse om, hvorvidt man maatte ønske fornævnte Hingst fremdeles beholdt eller afhændet. Veile, den 13de Mai 1840. Bestyrelsen. Til Hr. L. F. Bloch i Aarhuus.
Aarhuus Stifts-Tidende, 1840-05-28
Af Aarhuus Stifts-Tidende No. 78 erfarer jeg, at De bekjendtgjør de mange og store Beqvemmeligheder, som Anholms Paquet frembyder. Dette er imidlertid en Sag der ei vedkommer mig, men at De tillige omtaler et Arrangement til Aftrædelse for de Reisende, da det (som De bruger det Udtryk, undertiden hændes, at Vedkommende paa Gjæstgivergaarden formedelst Mangel paa Plads ei kan modtage de Reisende, dette kan jeg ikke andet end finde høist paafaldende, og maa jeg tillige tage mig den Frihed at sige Dem, er en aabenbar Usandhed! Hvad mig angaaer, og i de tvende Aar jeg har været Gjæstgiver her, har jeg aldrig ladet nogen Reisende mangle saadant, men har tvertimod efter bedste Evne og med den største Flid søgt at skaffe dem al den Beqvemmelighed der var mig mulig, saavel i den ene som i den anden Henseende. Hvorvidt imidlertid dette Deres forehavende Project, vil finde høiere Vedkommendes Bifald, overlader jeg til dem at bedømme. Jeg har nu tilladt mig at sige Dem min Mening herom, da jeg fandt Sagen af den Natur, at jeg ei godt kunde tie dertil. Aarhuus, den 26de Mai 1840. N. Larsen, Gjæstgiver.
Aarhuus Stifts-Tidende, 1840-05-28
J Stedet No. 141 paa Middelgade er en complet Borger=Uniform at faae tilkjøbs.
Aarhuus Stifts-Tidende, 1840-05-28
Formedelst Manuscriptets Utydelighed er i d. Bl.
Aarhuus Stifts-Tidende, 1840-05-28
No. 82, i Herredsfoged Wittusens Avertissement om: Spærringen af den store Bro ved Aastedbro istedetfor Bræstenbro anført Præstenbro og istedet for Tørring: Sørring, som herved rettes. Redact.
Aarhuus Stifts-Tidende, 1840-05-28
Hermed et Følgeblad. Følge Blad, til Stiftstidende, Aarhuus NB. Onsdagen den 27de Mai 1840.
Aarhuus Stifts-Tidende, 1840-05-28
Mindeblomst paa Fru Basse's Grav. Ogsaa jeg med taarefyldte Øie Hører tungt det Budskab om Din Død; Nu ei længer Du mig kan fornøie, Du som mig en Moder var i Nød. For min Tanke staaer i skjøn Erindring. Første Gang da Du mig ømt modtog, Ak! det var for mig saa sød en Lindring. Fuldt at takke Dig, jeg et forstod. Hvad jeg længe havde maattet savne Fandt jeg der i dette kjære Huus: Fader, Moder, Søster, som saa kjærligt Dyssede mig i en salig Ruus. Men lad mig forbigaae disse Tider, Det kun presser Taarer paa min Kind, Alt for hurtigt bort for mig de iilte Og den skjønne Drøm fløi som en Vind. Moder Du mig stedse monne være, O for mig det var en Sallighed! Derfor jeg Dit Minde høit vil ære Jndtil jeg i Graven lægges ned. Ak! idag jeg hører Dødningklokken time, Til Dit Hvilested ledsager man Dig hen; Ei jeg kan en Taare ved Din Kiste græde, Men den fældes dog for Dig i Løn. Sov nu sødt Du kjære, kjære Moder! Hviil Dig efter Dagens Byrde ud, Og modtag hist i Himlens Regioner Lønnen for Din Vandel her paa denne Jord. Tidt den Armes trange Kaar Du lindred, Aldrig de forgiæves til Dig kom: At gjøre vel, det var Din største Glæde, Thi Du var stedse god, som Du var from. Men at hæve alle Dine Dyder, Frem for Lyset, det formaaer jeg ei, Mig et Mønster skal Du stedse blive, En Ledestjerne paa min Fremtidsvei. Gud, som i sin høie Himmel troner, Han Dig fryder med sin Sallighed! Han modtager Dig med Jubeltoner, Rækker Palmen Dig til evig Fred. Factum.
Aarhuus Stifts-Tidende, 1840-05-28
Spørgsmaal. foranledigede ved forestaaende. 1) Har ikke Hr. Justitsraad Boeck her handlet vilkaarligen, eller paataget sig en Myndighed han ikke besidder, og hvad Straf er der for sligt? 2) Have ikke Hr. Kammerraad Monrad og Møller Jens Ohlessen, idet de alene have taget Hensyn til Forpagterens og slet ikke til Eierens Besværinger eller mine Tilbud, gjort dem skyldige i Partiskhed, og hvad Straf har man herfor, 3) Kunde ikke ligeledes Sognefoged Jens Abrahamsen og Peder Sørensen forlanges afstraffede, fordi de uden Jndsigelser have underskrevet den forannævnte Forretning? Aldebertsminde, den 20de Mai 1840. C. Dalgas.
Aarhuus Stifts-Tidende, 1840-05-28
Bekjendtgjørelser. At Restancelisten over 2det Qvartals Commune=Afgifter for indeværende Aar, til mig er indleveret, forsynet med Stiftamtets Approbation til Inddrivelse ved Udpantning, og at denne uopholdelig vil vorde iværksat hos de Restancehavere, der ikke inden denne Maaneds Udgang have indbetalt deres Restancer til Kæmneren, bekjendtgjøres herved. Aarhuus Byfoged-Contoir, den 16de Mai 1840. Fleischer.
Aarhuus Stifts-Tidende, 1840-05-28
Torsdagen den 4de Juni næstkommende, om Eftermiddagen Kl. 2, bliver efter Begjæring af Kjøbmand P. H. Gylding afholdt Auction ved Havnefogdens Huus over circa 300 Tylter 10 a 12 Fods Fyr= og Gran=Brædder. Vederhæftige Kjøbere erholde 3 Maaneders Credit. Hvilket herved bekjendtgjøres. Ræder. Horsens, den 21de Mai 1840.
Aarhuus Stifts-Tidende, 1840-05-28
Efter Bestemmelse under Skiftet efter Enken efter Justitsraad Poul Lanng paa Langholt, Karen Johanne Lanng født Zeuthen, afholdes en ny Auction Tirsdagen den 23de Juni førstkommende om Formiddagen Kl. 10 over den dette Stervboe tilhørende Hovedgaard Langholt i Horsens Sogn i Kiers Herred, med underliggende Afbyggersteder og Bøndergods samt Horsens Sogns Kirke-, Korn og Qvægtiende, hvilken Auction afholdes paa selve Hovedgaarden. Eiendommen bestaaer af: 1) Hovedgaarden Langholt med frie Hovedgaardstaxts Hartkorn 38 Tdr. 2 Skpr. 2 Fdk. 2 Alb., Skovskyld, 4 Skp. 1 Fdkr. 1 Album. 2) Nogle saakaldte Leieenge i Horsens Sogn med Hartkorn 4 Tdr. 1 Skp. 2 Fdkr. 1 Alb. ufrie Hartkorn. 3) Underhørende Bøndergods i Hammer, Horsens, Westerhassing og Østerhassing Sogne i Aalborg Amt, ialt Hartkorn 192 Tdr. 5 Skpr. 2 1/2 Alb. samt i Horsens, Ørum og Hellevad Sogne i Hjørring Amt, Hartkorn 36 Tdr. 2 Skp. 2 Alb. foruden 1 Fdk. frie Taxt og 2 Fdk. Mølleskyld. 4) 2 Fiskerierettigheder i Klokkerholms Mølledam og Mellerup Søe eller Mølledam. 5) Horsens Sogns Kirke-, Korn- og Qvægtiende af Matrikuls Hartkorn 38 Tønder, tiendeydende Hartkorn i Aalborg Amt 155 Tdr. 7 Skp. 1 Fdk., og i Hjørring Amt 40 Tdr. 1 Skp. 1 Fdkr. 1 Alb. Auctionsconditioner og Jordebøger ligge til Eftersyn fra 8de Juni dette Aar hos Landsoverretsprocurator Nyegaard i Kjøbenhavn, hos Procurator Nyegaard i Randers, hos Gjæstgiver Petersen i Aalborg, paa Hovedgaarden Langholt, og paa Kjer og Hvetboe Herreders Contoir i Sundbye.
Aarhuus Stifts-Tidende, 1840-05-28
Naar Buddet paa de faste Eiendomme bliver approberet, afholdes Mandagen den 29de Juni førstkommende og paafølgende Dag Auction over Gaardens Besætning af Heste, Køer og Faar, Meierie= og Avlsredskaber samt noget Bohave, som paabegyndes Kl. 9. Ved en Skiftesamling, som afholdes paa Langholt ommeldte Dag den 23de Juni strax efter Auctionen afgjøres, om de ved foregaaende Auction den 11te Mai dette Aar og Auctionen den 23de Juni førstkommende gjorte Bud skulle antages eller ikke. Til denne Skiftesamling og til at see Boet behandlet i det Hele, i Medfør af den forhen skeete Jndkaldelse, indvarsles herved Boets Vedkommende. Det bemærkes, at ved Testamente af Frue Justitsraadinde Lanng er Boets hele Beholdning uddeelt i Legater til: 1) Børn af Kammerraad Lanng til Hessel; 2) J da, Datter af Justitsraad Lanng; 3) Madame Leth, gift med Forvalter Leth; 4) 2 Børn af Chr. Lanng i Preetz, den Ene gift med Apotheker Hasle, den Anden med Chirurg Friise; 5) Jomfrue Maren Bloch paa Langholt; 6) Datter af Eleonore, Laung, Fru Slanghuusch; 7) Søn af Eleonore Lanng, Søren Bloch; 8) Søn af Nicolette Pouline Lanne, Kjøbmand Schytz i Aalborg, hvis Ret formeentlig er ophørt paa Grund af hans Dødsfald for Testatrix; 9) Datter af Nicolette Pouline Laung, Mette Marie, gift med Fuldmægtig Nyegaard; 10) Ane Cathrine Sophie Lanng, Enke efter Pastor Aulum; 11) Karen Lanng, Enke efter Apotheker Discher i Kjøge; 12) Frøken Birgitte de Hoffmann paa Langholt; 13) Søn af Thomas Bruun, paa Willerup, Carl Johan; 14) Afdøde Frue LanngsSøster, Fru Justitsraadinde Bruun paa Birchumgaard, med Børn; 15) Proprietair Jlum paa Attrup, og Born Pouline og Carl Johan Jlum, 16) Synette, Enke efter Jørgen Peter i Graverhuset; 17) Desuden er tillagt fattige Tjenestefolk og Huusmænd paa Langholt Gods Gaver. Ved den nu berammede Auction vil efter al Sandsynlighed de faste Eiendomme blive solgt; det er saaledes af Vigtighed for Boets Vedkommende at paasee deres Tarv, saameget mere som Legaterne forhøies eller formindskes i Forhold til Boets Masse. Kier og Hvetboe Herreders Contoir i Nørre-Sundbye, den 16de Mai 1840. Lange.
Aarhuus Stifts-Tidende, 1840-05-28
Onsdagen den 10de Juni næstkommende, Klokken 16 Formiddag, bliver efter Begjæring af Forligelsescommissair og Kjøbmand Knud Søegaard, formedelst Forandring af Bopæl, stillet til Auction efternævnte ham tilhørende Eiendomme heri Byen, nemlig: 1) Gaarden Nr. 6 paa Adelgaden med Grund, Gaards og Haugeplads samt tilliggende Markjorder af Hartkorn 2 Skpr. 1 Fkr. 1 Alb., bestaaende af et Forhuus paa 9 Fag 1 Etage Bindingsværk, indrettet i 5 Værelser, et Sidehuus paa 7 Fag, samme Bygning indrettet til Bryggers og Brænderie, og et Baghuus paa 11 Fag indrettet til Stald og Vognremisse. 2) Gaarden Nr. 8 paa samme Gade ligeledes med Grund og Gaardsplads og tilliggende Markjorder af Hartkorn 1 Skp. 2 Alb., bestaaende af et Forhuus paa 5 Fag 1 Etage Bindingsværk indrettet i 4 Værelser, et Sidehuus paa 7 Fag, og et Halvtag paa 3 Fag, første til Bryggers og Pakhuus og sidste til Koestald. Med Gaarden Nr. 6 kan Kjøberen overdrages det deriværende Brændeviinstøi og Boutikindretningen, hvis saadant attraaes, og endeel af Kjøbesummen kunde blive indestaaende. Skeer antagelige Bud vil Salg finde Sted og Eiendommene, for saavidt de ikke ere bortleiede, kunne tiltrædes af Kjøberne den 1ste November næstkommende. Auctionen holdes i Gaarden Nr. 6 og Conditionerne erfares hos Eieren. - Lysthavende indbydes. Skanderborg, den 17de Mai 1840. Blichfeldt.
Aarhuus Stifts-Tidende, 1840-05-28
Auction paa Hovedgaarden Thyrsbek. Efter Begjæring af Hr. Generalkrigscommissair von Becker bliver Onsdagen den 24de Juni dette Aar, Kl. 9. Formiddag og følgende Dage, ved offentlig Auction paa Thyrsbek, bortsolgt et betydeligt Jndboe, bestaaende af Porcellain, hvoriblandt et Taffelservice, Krystal og Glasvare, Lysekroner, Alabast=Vaser, Astral= og andre Lamper, Taffeluhre, Steentøi, Kobber og Jernfang, Dækketøi og Linned, fine Sengeklæder, Speile, Skilderier, Meubler af Mahogni og andet Træ, en betydelig Bogamling m.m. Ligeledes Schæfferiet, bestaaende af 482 ægte fine Merino=Faar med Lam og Vædre og 83 forædlede spanske Faar, som agtes bortsolgt i Partier paa 10 til 20 Stykker. Cataloger kan erholdes trykte for 1 Rbmk. paa Bogtrykkeriet i Weile, paa Herredscontoiret paa Daugaard og hos dHrr. Gjæstgivere Larsen i Aarhuus, Kjelsen i Horsens, Salling i Fredericia og Madsen i Colding, samt paa Postgaarden i Odense og paa Thyrs bek selv 8 Dage før Auctionen. To Dage før Auctionen staae Varene til Eftersyn for Liebhaverne. Bierge og Hatting Herredscontoir paa Daugaard, den 12te Mai 1840. With.
Aarhuus Stifts-Tidende, 1840-05-28
Mandagen den 2de Juni næstkommende, om Formiddagen Klokken 10, lader Eieren, Cand. pharm. H. S. Lund, ved en eneste offentlig Auction, opbyde til Bortsalg : Meel= og Stampemøllen: Gammel-Mølle, i Raasted Sogn, Ulfborg Herred, omtrent 1 1/2 Miil sydvest for Holstebroe.
Aarhuus Stifts-Tidende, 1840-05-28
Denne Vandmølle, der til enhver Tid af Aaret har overflødigt Vand, og hvis Bygninger og Mølleværker, siden Aar 1834 ere af Ny opbygte med Grundmuur, og indrettede til Beboelse for en Familie udenfor Bondestanden, staaer for Hartkorn 1 Td. 4 Skp. privilegeret Jordskyld, og 7 Tdr. 3 Skpr. 2 Alb. ufrie Mølleskyld, og eier selv sin Konge- og Kirke=Korn og Qvægtiende. Den aarlige Udsæd er 6 1/2 Tdr. Rug, 2 1/2 Tdr. Byg, og 10 Tdr. Havre, foruden Kartofler, af Creaturer holdes 2 Heste, 8 Køer, 14 Faar, samt paa Møllen 16 Sviin, og Agerbruget kan betydelig forøges ved Opdyrkning af 76 Tdr. Land god Hedejord, hvortil Mergel haves i Nærheden. Eiendommen kan tiltrædes en Maaned efter Auctionen, eller, om Kjøberen ønsker det, medio September, og af Kjøbesummen kan 2/3 Dele deri blive indestaaende paa 1ste Prioritet. Det bemærkes at Møllen, efter Egnens Beskaffenhed og øvrige Omstændigheder, ligger særdeles beqvemt til et Landbrænderies Drift, hvortil nuværende Eier ogsaa har erholdt Kongelig Bevilling. Auctionen holdes paa Stedet selv, hvor de Lysthavende herved indbydes at møde. Ulfborg-Hind Herredscontoir i Ringkjøbing, den 14de Mai 1840. John Finsen.
Aarhuus Stifts-Tidende, 1840-05-28
Ved Proclama af 1ste dennes, som er tinglæst i Aarhuus Bytingsret og vil blive tinglæst i den Kongelige Landsoverret i Viborg, ere Alle og Enhver som maatte have nogen Fordring paa Boet efter Malermester Niels Hjernøes fraseparerede Hustrue Else Jensdatter, indkaldte i Henhold til Placaten af 2den Juni 1819 med 12 Ugers Varsel til at anmelde og legitimere deres havende Fordringer for undertegnede Skifteret. Hvilket herved endvidere bekjendtgjøres. Aarhuus Skifteret, den 13de Mai 1840. Fleischer. Engelsted.
Aarhuus Stifts-Tidende, 1840-05-28
Creditorerne i efterfølgende Dødsboer, som behandles her under Jurisdictionen, nemlig: 1) efter afgangne Undertold- og Consumtionsbetjent Rasmus Ernst Haunstrup; 2) efter Dagleier Anders Sørensen Ørsteds af døde fraskilte Kone Kirsten Rasmusdatter; 3) efter afgangne Abraham Baruch, Bogholder hos Gjæstgiver Larsen; 4) efter Dagleier Niels Brandts afdøde Enke Johanne Christensdatter; 5) efter forhenværende Contoirbetjent Ole Lund; indkaldes herved i Henhold til Placaten af 26de October 1792 med 12 Ugers Varsel til at anmelde og legitimere deres havende Fordringer paa disse Boer for undertegnede Skifteret. Aarhuus Skifteret, den 13de Mai 1840. Fleischer. Engelsted. Andreas Ludvig Reiersen, virkelig Justitsraad, Herredsfoged og Skriver i Rougs, Sønderhald og Østerliisberg Herreder, Gjør vitterlig : at efter Begjæring af Enken efter afgangne Sognefoged Knud Sørensen, Karen Andersdatter, af Essenbekgaard, med Laugværge, og ifølge kongelig allernaadigst Bevilling af 14de Juli 1838, indstævnes herved, med Aar og Dags Varsel, den eller dem, der maatte have ihænde en af hendes første Mand Andreas Nielsen Kutsck til bemeldte Essenbekgaard, under 24de September 1800 til hans afdøde Fader Niels Christensen Kutsek udstædt, og den 23de Januar 1816 tinglæst Obligation, oprindelig stor 900 Rdlr. d. C., men hvoraf ifølge den Obligationen paategnede Qvittering af 16de Juni 1804 er udbetalt 100 Rdlr. d. C., hvorefter de tilbagestaaende 800 Rdlr. d. C., ifølge Forordningen af 5te Januar 1813, ere omskrevne til 800 Rbd. Sølvværdi, ved hvilken bortkomne Obligation er givet første Prioritets Panteret i fornævnte Essenbekgaard med Hartkorn Ager og Eng 9 Tdr. 4 Skpr. og Skovskyld 5 Skpr. 1 Fdkr. 1 Alb., i Essenbek Sogn under Randers Amt, til at møde for Rougs, Sønderhald og Østerliisberg Herreders Ret paa Randers Raadstue den første Tirsdag i September Maaned 1841 om Formiddagen Kl. 10 slet, for med bemeldte Pante-Obligation at fremkomme og deres lovlige Adkomst dertil at beviisliggjøre, eller taale at denne ved Rettens Dom mortificeres efter nærmere Paastande. Jngen Forelæggelse eller Lavdag gives, ifølge Forordn. af 3die Juni 1796. Randers, den 2den Mai 1840. I Hr. Justitsraad, Herredsfoged Reiersens Fraværelse, (L. S.) Jacobsen, const.